তারাবির সালাত আদায় করার মধ্যে রয়েছে অনেক ফজিলত। হজরত রাসূলে পাক সাঃ এরশাদ করেছেনঃ যে ব্যক্তি ঈমানের অনুভূতিসহ আখিরাতের প্রতিদান নাজাতের উদ্দেশ্যে রমজানের রাতগুলোতে তারাবিহ পড়বে আল্লাহপাক পরওয়ারদেগার তার কৃত সব গুনাহরাশি ক্ষমা করে দেবেন। এতদ্ব্যতীত সালাতের গুরুত্ব ও বৈশিষ্ট্য সম্পর্কে আল্লাহ পাক এরশাদ করেছেনঃ সালাত কঠিন কাজ। তবে ওই সব লোকের প্রতি নয় যারা ভয়ভীতির সাথে সালাত আদায় করে এবং মনে করে যে, তারা আখিরাতে আল্লাহর সামনে হাজির হবে এবং প্রত্যাবর্তন করবে। আল্লাহ রাব্বুল আলামিন  আরো বলেন, সেই সব সালাত (নামাজ) আদায়কারীদের জন্য সর্বনাশ। যারা নিজ নিজ সালাত সম্পর্কে উদাসীন এবং যে বা যারা মানুষকে দেখানোর জন্য সালাত (নামাজ) পড়ে।